प्यार पावन वसन्तक उधारे रहल,
मांगिते रहिगेलौ नइ देलौ आहाँ ।
 हम चितवन के उपवन में हेरि रहल,
हे सुकन्या कहू ने कहाँ छी आहाँ । ।
 पाँखि देलैन नइ हमरा विधाता हयै,
पार सात समन्दर में ढूंढि लितौ ।
 विधुवदनी सुभांगी सुनयना सुनूं ,
चान पूनम के बनि आइ आबू आहां । ।
 चित लागल तय् लागल आहां सं कोना,
जानि पौलहुं नइ छन में छनाके भेलै ।
 मूक नैनाक भाषा नइ पढ़ि हम पेलौ,
एक तूफान दिल में द गेलौ आहाँ । ।
 स्वर्ग भू पर कतौ त आहाँक प्यार अई ,
"रमण" बाकी जतेक सब बेकार अई ।
 छी प्रेमक पुजारी भिखारी बनल,
बुन्द स्वाति वरषि बनि आबू आहाँ । ।
 रेवती रमण झा " रमण "